CELEX: 32016D1783
Language: el
Date: 2016-08-04 00:00:00
Title: Απόφαση (ΚΕΠΠΑ) 2016/1783 του Συμβουλίου, της 4ης Αυγούστου 2016, για την υπογραφή και τη σύναψη εξ ονόματος της Ευρωπαϊκής Ένωσης συμφωνίας υπό τη μορφή ανταλλαγής επιστολών μεταξύ της Ευρωπαϊκής Ένωσης και της Ισλαμικής Δημοκρατίας του Αφγανιστάν όσον αφορά την παράταση της συμφωνίας σχετικά με το καθεστώς της αστυνομικής αποστολής της Ευρωπαϊκής Ένωσης στο Αφγανιστάν (EUPOL AFGHANISTAN)

8.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 273/1
            
         ΑΠΌΦΑΣΗ (ΚΕΠΠΑ) 2016/1783 ΤΟΥ ΣΥΜΒΟΥΛΊΟΥ
   της 4ης Αυγούστου 2016
   για την υπογραφή και τη σύναψη εξ ονόματος της Ευρωπαϊκής Ένωσης συμφωνίας υπό τη μορφή ανταλλαγής επιστολών μεταξύ της Ευρωπαϊκής Ένωσης και της Ισλαμικής Δημοκρατίας του Αφγανιστάν όσον αφορά την παράταση της συμφωνίας σχετικά με το καθεστώς της αστυνομικής αποστολής της Ευρωπαϊκής Ένωσης στο Αφγανιστάν (EUPOL AFGHANISTAN)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 37, σε συνδυασμό με το άρθρο 218 παράγραφοι 5 και 6 της Συνθήκης για τη λειτουργία της Ευρωπαϊκής Ένωσης,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 30 Μαΐου 2007, με την κοινή δράση 2007/369/ΚΕΠΠΑ (1), το Συμβούλιο ίδρυσε την αστυνομική αποστολή της Ευρωπαϊκής Ένωσης στο Αφγανιστάν (EUPOL AFGHANISTAN). Η εντολή της αποστολής EUPOL AFGHANISTAN, όπως τροποποιήθηκε από την απόφαση 2014/922/ΚΕΠΠΑ του Συμβουλίου (2), λήγει στις 31 Δεκεμβρίου 2016.
            
         
               (2)
            
            
               Στις 14 Οκτωβρίου 2010 η Ένωση και η Ισλαμική Δημοκρατία του Αφγανιστάν υπέγραψαν συμφωνία (3) σχετικά με το καθεστώς της EUPOL AFGHANISTAN («SOMA»). Η εν λόγω συμφωνία λήγει στις 14 Οκτωβρίου 2016.
            
         
               (3)
            
            
               Κατόπιν της έκδοσης απόφασης του Συμβουλίου στις 26 Οκτωβρίου 2015 για την έναρξη διαπραγματεύσεων, η Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφαλείας διαπραγματεύθηκε, δυνάμει του άρθρου 37 της Συνθήκης για την Ευρωπαϊκή Ένωση (ΣΕΕ), συμφωνία υπό τη μορφή ανταλλαγής επιστολών μεταξύ της Ευρωπαϊκής Ένωσης και της Ισλαμικής Δημοκρατίας του Αφγανιστάν με σκοπό την παράταση της SOMA, ούτως ώστε να μπορέσει η EUPOL AFGHANISTAN να περατώσει την εντολή της και να τερματισθεί.
            
         
               (4)
            
            
               Η συμφωνία υπό τη μορφή ανταλλαγής επιστολών πρέπει να εγκριθεί,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία υπό τη μορφή ανταλλαγής επιστολών μεταξύ της Ευρωπαϊκής Ένωσης και της Ισλαμικής Δημοκρατίας του Αφγανιστάν όσον αφορά την παράταση της συμφωνίας σχετικά με το καθεστώς της αστυνομικής αποστολής της Ευρωπαϊκής Ένωσης στο Αφγανιστάν (EUPOL AFGHANISTAN) εγκρίνεται εξ ονόματος της Ένωσης.
   Το κείμενο της συμφωνίας υπό τη μορφή ανταλλαγής επιστολών επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) το (τα) αρμόδιο(-α) να υπογράψει(-ουν) τη συμφωνία υπό τη μορφή ανταλλαγής επιστολών, προκειμένου να δεσμευθεί η Ένωση.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 4 Αυγούστου 2016.
      
         
            Για το Συμβούλιο
         
         
            Ο Πρόεδρος
         
         M. LAJČÁK
      
   
   
      (1)  Κοινή δράση 2007/369/ΚΕΠΠΑ του Συμβουλίου, της 30ής Μαΐου 2007, σχετικά με την Αστυνομική Αποστολή της Ευρωπαϊκής Ένωσης στο Αφγανιστάν (EUPOL AFGHANISTAN) (ΕΕ L 139, 31.5.2007, σ. 33).
   
      (2)  Απόφαση 2014/922/KEΠΠΑ του Συμβουλίου, της 17ης Δεκεμβρίου 2014, για την τροποποίηση και την παράταση της απόφασης 2010/279/ΚΕΠΠΑ σχετικά με την αστυνομική αποστολή της Ευρωπαϊκής Ένωσης στο Αφγανιστάν (EUPOL AFGHANISTAN) (ΕΕ L 363, 18.12.2014, σ. 152).
   
      (3)  Συμφωνία μεταξύ της Ευρωπαϊκής Ένωσης και της Ισλαμικής Δημοκρατίας του Αφγανιστάν για το καθεστώς της υπό την ηγεσία της Ευρωπαϊκής Ένωσης αστυνομικής αποστολής στο Αφγανιστάν, EUPOL AFGHANISTAN (ΕΕ L 294, 12.11.2010, σ. 2).